Henriika S.	So many stars by Henriika	 19.9.2017 10:24
Rakkaus & suhteet	Höpsöä	Ajattelin tänään
Henriika S.	So many stars by Henriika	 17.9.2017 16:49
Mä oon tässä miettinyt, että oonkohan ihan yksinäni tämän ongelman kanssa. Haluaisin mennä uudestaan naimisiin, koska häät on niin ihana asia. Ja tietysti omat häät on olleet ne historian parhaimmat. Varsinkin niiden järjestäminen kiinnostelee taas ihan kummallisen paljon. Selkeästi parissa vuodessa on unohtuneet kaikki ne unettomat yöt ja miljoonat to do-listat.
Ajattelin keventää vähän mieltä ja listata asioita, jotka todellakin kiinnostelee edelleen.
Hääpuku. Jep. Olisin voinut sovittaa niitä loputtomiin ja eniten harmitti, kun löysin puvun niin aikaisin. Kävin sen jälkeen kyllä sovittamassa pukuja, koska halusin olla varma, mutta enää siinä ei ollut sellaista prinsessafiilistä, koska "the one" oli jo löytynyt.
Koristeluiden miettiminen. Taidan olla oikeasti sekoamassa, kun tämä asia kiinnostaa. Muistan nimittäin tuskailleeni ihan täysillä koristeluiden kanssa, kun askartelupaskartelu ei ole omia vahvuuksia ollenkaan. Vinkkinä häitä suunnitteleville suosittelen valaistukseen panostamista. Valoja voi vuokrata ja niillä saa tunnelman todella hyvin rakennettua. Itseasiassa meidän häissä olleet valot ovat kiertäneet nyt jo neljät häät meidän jälkeen. Kun valaistus on kunnossa, ei katossa tarvitse olla moljoonaa strömspomppelia, tosin nekin näyttää paljon paremmilta, kun valaistus on kohdillaan.
Ruoka. Tuo kamalan ihana rahareikä. Eniten harmittaa omista häistä se, että jännitystä oli mahassa ihan ääriä myöten, eikä ruoka meinannut maistua. Ainakaan siitä ei ole muistikuvia. Kuulemma oli maukasta ja sitä oli riittävästi, mutta muistikuvia on pyöreät nolla.
Vieraat. Niitä haluaisin kutsua vielä enemmän. Oli kamalinta vetää raja johonkin kohtaan ja jättää monta rakasta ihmistä kutsuttujen listan ulkopuolelle. Päivän aikana oli myös rajallinen määrä aikaa jutella, joten toivoisin myös ainakin pari vuorokautta lisää aikaa juhlimiseen. Eli yhden viikonlopun kestävät häät kiitos!
Hääohjelmat. Kyllä. Tallensin ennen häitä kaikki hääohjelmat ja kuvittelin kiinnostuksen niihin lopahtavan, kun tahdon on kajautettu ilmoille ja juhlat juhlittu. Tässä mä kuitenkin kirjottelen Neljät häät Kanadassa-ohjelman pyöriessä taustalla. Niistä ei kyllä kannata ottaa kauheasti vinkkejä tai ainakaan paineita, sillä onhan se nyt aika älytöntä laittaa häihin yhden omakotitalon verran rahaa.
Näistä asioista haaveilen siis edelleen. Olenkin tässä miettinyt, että kai sitä vois vaikka jotkut 5-vuotis bileet järjestää. Vai mitä sanotte? Kuinka moni muu on unohtanut sen kaaoksen ja epätoivon, ja on aivan valmis järkkäämään bileet uudelleen?
Henriika S.	So many stars by Henriika	 15.9.2017 17:51
Onko sun työssä tätä krapulaa edesauttavaa "piilotyötä", joka ei näy lopputuloksessa ulospäin, ja helposti unohtuu kuluttajilta/tilaajilta?
Henriika S.	So many stars by Henriika	 10.9.2017 15:15
Parisuhdeterapeutti H täällä huutelee jälleen! Jakelin tuossa tovi sitten vinkkiä Ikuiselle häämatkalle, joka toivattavasti aiheutti ihastusta ja päätyi edes yhden parin arkeen. Nyt pukkaa taas vinkkivitosta, tällä kertaa aiheena eräänlaiset petipuuhat.
Mulla oli suhteen alkuaikoina hyvin vahvasti mielessä, että M ei todellakaan pidemmän päälle jaksa katsella mun toilailuja. Tiedostan olevani aikamoinen paketti kestettäväksi, joten hyvä, ettei ollut laukut koko ajan pakattuina valmiiksi, jos lähtö vaikka olisi tullutkin. No eihän se tullut, vaan alttarille asti päädyttiin ja sielläkin se sanoi, että "tahdon", vaikka olisi voinut vielä karata.
Meidän hääpäivä on 6.6. ja Suomen Itsenäisyyspäivänä ylittyi tuo puolen vuoden rajapyykki häiden jälkeen. Siitä päivästä lähtien (viimeistään) olen uskonut, että kyllä se tyyppi on ihan vakavissaan. Mua myös huvitti ihan kamalasti, että Itsenäisyyspäivänä M:n itsenäisyys oli vähän niinkun lopullisesti hävinnyt tältä planeetalta.
Jotain asioita tuolta epäilysten ajanjaksolta on kuitenkin jäänyt elämään meidän perheeseen. Nimenomaan niihin sänkyhommiin. Yleensä kuvitellaan, että siellä hiljenee ajan kanssa, mutta eipäs hiljentynyt.
Meikäläinen höpöttää ihan samalla tavalla, ja niin höpöttää M:kin.
Silloin vuosia sitten kysyin usein ennen nukahtamista, että oothan sä mun kanssa vielä huomennakin, mutta nykyään luotan sentään siihen, että juttu kestää ainakin ylihuomiseen ;)
Meillä on nykyään tapana ennen nukahtamista kysyä toiselta, että mitä ne jutut olikaan, joita toinen toisessa niin kovasti rakastaa ja ihailee. Voisi kuvitella, että vastaus on aina sama, mutta kun se ei ole! Aina tulee jotain uusia hyviä juttuja mieleen.
Pötkötellään siinä vierekkäin ja pidetään ällösöpösti toisiamme kädestä ja mietitään erilaisia hetkiä, joissa on ollut ihanaa. Oon huomannut, että sängyssä meillä on käsittelyssä erilaisia teemoja liittyen sillä hetkellä elämässä meneillään oleviin tapahtumiin ja mietintöihin.
Välillä mietitään, että millaisia ollaan vanhoina. Leikitään yhdessä ajatusleikkiä siitä, kuinka M on omasta mielestään sellainen kärttyinen Jazz-pappa, joka vaan murisee kaikille, mutta kuitenkin muistaa suukottaa mua (kurttuiselle) suulle joka päivä monta kertaa.
Toisinaan palataan takaisin meidän hääpäivään ja fiilistellään kaikkea. Jokaista täydellisen epätäydellistä asiaa siinä päivässä. Muistellaan millaista oli, kun nähtiin toisemme firstlook-kuvauksissa Kaivarissa ja itkettiin kummatkin ihan täysiä onnesta.
Joskus puhutaan mieltä painavista asioista, ja yhdessä mietitään, että miten tästä kaikesta (elämästä) selviää. Lopulta päädytään oikeastaan aina siihen ratkaisuun, ettei ihan tarkalleen tiedetä miten, mutta se tiedetään varmasti, että yhdessä.
Yksi ihan suosikki ajatusleikki on se, kun kerrotaan toiselle niistä ominaisuuksista, joita hänessä ihailee. Taas pääsee itku, kun mietin, että on se vaan sellainen homma, että hienon ihmisen rinnalla tulee jotenkin kovin vahvasti itselle sellainen tunne, että tahtoo olla parempi ihminen. Tietysti on ihan kiva, jos tahtoo noin muutenkin, mutta jotenkin tollanen tosi mahtava tyyppi saa nostettua myös sinut jollekin korkeammalle levelille.
Näistä petipuuhista on tullut niin tärkeä osa meidän arkea, että mennään lähes aina samaan aikaan nukkumaan. Herääminen sen sijaan tapahtuu eri aikaan monestakin syystä. Tärkeimmät niistä ovat ne, että minä tarvitsen paljon unta ja M tarvitsee aamulla aikaa herätä, yksin :D
Joten yksi vinkki ällösöpöilyyn ja läsnäolemiseen parisuhteessa on se, että illalla ennen nukahtamista pidätte käsistä kiinni ja sanotte ainakin, että rakastatte sitä toista tyyppiä. Koska rakkautta, sitä me kaikki tarvitaan.
ällösöpöily
Henriika S.	So many stars by Henriika	 7.9.2017 12:33
Huomasinpas taas eräänä kauniina päivänä, että omissa kuvitelmissani puhun upeaa suomea, mutta voi kuinka väärässä sitä voi ihmislapsi jälleen kerran olla. Tarkoituksena ei ollut ikuistaa kaikkia miljoonia "niinku" hetkiä, mutta siellä ne nyt ovat. Fiksu ja filmaattinen laululintunen se laittoi taas parastaan ja päästi koko maailman osaksi päiväänsä, vain todistaakseen, ettei täällä ruudun takana mikään ruudinkeksijä taida olla :D
Videon lopussa on jännittäviä uutisia (ainakin omasta mielestäni), ja ehkä saan jonkun teistä tulemaan paikalle todistamaan tätä upeaa tapahtumaa!
(ps. linkki tapahtumaan on tässä näin, koska en osannut/uskaltanut laittaa videoon sellasta hienoa :D
Videon kissa on ylipainoinen, mutta hän on tarkkailussa ja hitaasti on tarkoitus auttaa Eemeli takaisin kevyempään elämään, joten ei siis huolta!